હૈદરાબાદઃ ઓસ્ટ્રેલિયા સામેની મહત્વપૂર્ણ શ્રેણી પહેલાં બાંગ્લાદેશ સામે એકમાત્ર ટેસ્ટની શ્રેણી ભારતીય ટીમ માટે અંતિમ તક બની રહેશે, જ્યાં ટીમનું કોમ્બિનેશન પારખી શકાશે. એમ તો વિરાટ કોહલીએ ઈંગ્લેન્ડ વિરુદ્ધ ટેસ્ટ શ્રેણીમાં સ્પષ્ટ કરી દીધું હતું કે પીચ અને ટીમની જરૂરિયાત પ્રમાણે ટીમની પસંદગી કરાશે, કોઈ મોટું નામ જોઈને નહીં. આવતી કાલે સવારે ૯.૩૦થી ભારત-બાંગ્લાદેશ વચ્ચે ટેસ્ટનો પ્રારંભ થશે. આ ટેસ્ટ કેપ્ટન વિરાટ માટે ટીમનું સંતુલન બનાવવા માટે બહુ જ મહત્વપૂર્ણ સાબિત થવાની છે.